CELEX: 32015D2057
Language: et
Date: 2015-11-13 00:00:00
Title: Komisjoni rakendusotsus (EL) 2015/2057, 13. november 2015, millega pikendatakse rakendusotsuse 2013/413/EL (millega lubatakse liikmesriikidel Liibanoni Akkari ja Bekaa piirkondadest pärit kartulite, välja arvatud seemnekartuliks ettenähtud kartulite puhul kehtestada erandeid teatavatest nõukogu direktiivi 2000/29/EÜ sätetest) kohaldamisaega (teatavaks tehtud numbri C(2015) 7793 all)

17.11.2015   
            
            
               ET
            
            
               Euroopa Liidu Teataja
            
            
               L 300/43
            
         KOMISJONI RAKENDUSOTSUS (EL) 2015/2057,
   13. november 2015,
   millega pikendatakse rakendusotsuse 2013/413/EL (millega lubatakse liikmesriikidel Liibanoni Akkari ja Bekaa piirkondadest pärit kartulite, välja arvatud seemnekartuliks ettenähtud kartulite puhul kehtestada erandeid teatavatest nõukogu direktiivi 2000/29/EÜ sätetest) kohaldamisaega
   
      
         (teatavaks tehtud numbri C(2015) 7793 all)
      
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 15 lõike 1 esimest taanet,
   ning arvestades järgmist:
   
               (1)
            
            
               Komisjoni rakendusotsusega 2013/413/EL (2) lubatakse liikmesriikidel kehtestada piiratud ajaks ja teatavatel eritingimustel erandeid teatavatest direktiivi 2000/29/EÜ sätetest Liibanoni Akkari ja Bekaa piirkondadest pärit kartulite, välja arvatud seemnekartuliks ettenähtud kartulite puhul.
            
         
               (2)
            
            
               Mõned liikmesriigid on palunud luba pikendada rakendusotsuses 2013/413/EL sätestatud erandi lubamist.
            
         
               (3)
            
            
               Kuna neid erandeid õigustavad asjaolud ikka veel püsivad ning puudub nii uus teave, mis tingiks eritingimuste läbivaatamise, kui ka mis tahes kahjulike organismide levitamise risk, tuleks erandite lubamist pikendada kolme aasta võrra.
            
         
               (4)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse 2013/413/EL artiklis 11 asendatakse kuupäev „31. oktoobril 2015” järgmiselt: „31. oktoobril 2018”.
   Artikkel 2
   Käesolev otsus on adresseeritud liikmesriikidele.
   
      Brüssel, 13. november 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 169, 10.7.2000, lk 1.
   
      (2)  Komisjoni rakendusotsus 2013/413/EL, 30. juuli 2013, millega lubatakse liikmesriikidel Liibanoni Akkari ja Bekaa piirkondadest pärit kartulite, välja arvatud seemnekartuliks ettenähtud kartulite puhul kehtestada erandeid teatavatest nõukogu direktiivi 2000/29/EÜ sätetest (ELT L 205, 1.8.2013, lk 13).